**ELŐTERJESZTÉS**

Tiszavasvári Város Önkormányzata Képviselő-testületének

**2019. december 16-án** tartandó **rendes** ülésére

Az előterjesztés tárgya: **A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.29.) önkormányzati rendelet módosításáról**

Melléklet: 1 db (Bölcsőde intézményvezetője levele mellékletei) - előterjesztéshez

**A előterjesztés előadója**:Ostorháziné dr. Kórik Zsuzsanna jegyző

**Az előterjesztést témafelelőse**: Krasznainé dr. Csikós Magdolna osztályvezető

**Ügyiratszám**: TPH/3899/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. és 1.24. pontjai |
| Szociális és Humán Bizottság | SZMSZ 5. melléklet 1.9 pontja |

Az ülésre meghívni javasolt szervek, személyek:

|  |  |
| --- | --- |
| **Huri-Szabó Szilvia**  Városi Kincstár igazgató | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu) |
| **Reznek Istvánné** Tiszavasvári Bölcsőde intézményvezetője | [cseperedok@tiszavasvari.hu](mailto:cseperedok@tiszavasvari.hu) |
| **dr. Groncsák Andrea–** Tiva-Szolg Nonprofit Kft. ügyvezetője | [groncsakandrea@gmail.com](mailto:groncsakandrea@gmail.com) |

Egyéb megjegyzés:

…………………………………………………………………………………………………………………………………………………………………………

Tiszavasvári, 2019. december 11.

**Krasznainé dr. Csikós Magdolna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.29.) önkormányzati rendelet módosításáról**

**Tisztelt Képviselő-testület!**

A képviselő-testület ***2018. november 22-én*** megtartott ülésén vizsgálta a gyermekjóléti, gyermekvédelmi ellátások, valamint a személyes gondoskodást nyújtó ellátások igénybevételéért fizetendő térítési díjakat. ***A 6/2018 (III. 29.) önkormányzati rendelet 1. és 2. sz. mellékletei ennek eredményeképpen módosításra kerültek a 25/2018 (XI. 23.) önkormányzati rendelettel. A módosítás indoka a gyermekétkezetési térítési díjak változása volt 2019. január 1-jei dátummal.***

***Ezt követően a 20/2019. (V.31.) számú rendelet módosította a bölcsőde térítési díjat 2019. június 1. napi hatályba lépéssel az alábbiak miatt:***

A Tiszavasvári Bölcsőde 2019. január 1-jétől adózás szempontjából áttért az alanyi mentességre. Ezt követően a térítési díjakat ÁFA mentesen kell kiszámlázni a szülők részére.

Mindezek miatt volt szükséges a gyermekjóléti rendelet 1. sz. mellékletében meghatározott térítési díjak ÁFA nélküli összegeire módosítása, és meghatározása, de ez a szülők által fizetendő térítési díjak összegeinek változását nem eredményezte a korábbiakhoz képest.

A gyermekétkeztetés biztosítása az önkormányzat kötelező feladatai közé tartozik, melyet a Tiva-Szolg Kft. és a gyermekek napközbeni ellátása – bölcsőde - tekintetében a Tiszavasvári Bölcsőde útján biztosít az önkormányzat.

***A bölcsőde esetében a szolgáltatási önköltséget a képviselő-testület a 90/2019. (III.28.) Kt. sz. határozattal hagyta jóvá*** az intézményvezető által megállapítottakban.

**I. Jelen gyermekjóléti rendelet módosítás indoka az alábbi:**

A Tiszavasvári Bölcsőde és a Tiva-Szolg Kft. ügyvezetője is étkezési norma emelési kérelmet küldött az Önkormányzat részére, melyek miatt szükséges a gyermekjóléti rendelet 1. és 2. sz. mellékleteiben meghatározott térítési díjak emelése is. Az új térítési díjakat 2020. február 1-jétől terveznénk bevezetni.

***Az ide vonatkozó Gyvt. jogszabályhely a következő:***

*„****29. §*** *(1)****A fenntartó önkormányzat*** *a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint* ***a fizetendő térítési díjról rendeletet alkot.***

*(2)Ha törvény másként nem rendelkezik,* ***a fenntartó önkormányzat rendeletben szabályozza***

*a) az önkormányzat által biztosított személyes gondoskodás formáit,*

*b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,*

*c) az intézményvezető hatáskörében – külön eljárás nélkül – biztosítható ellátásokat,*

*d) az ellátás megszűnésének eseteit és módjait,*

***e) a fizetendő térítési díjak mértékét, csökkentésének és elengedésének eseteit, módjait.****”*

**I.1. A Tiszavasvári Bölcsőde vezetője az alábbi megkereséssel élt az önkormányzat felé a térítési díjak emelése vonatkozásában:**

„Azzal a kéréssel fordulok a fenntartóhoz, hogy a bölcsődei **gyermekétkezési norma emelésére** **2020. január 01-től** lehetőséget biztosítson.

Az általunk tervezett normaemelés mértéke 20 %.

A jelenlegi étkezési norma összege 235.-Ft + Áfa (298 Ft)

**A 2019. január 01-től tervezett étkezési norma összege 282.- Ft + Áfa (358 Ft),** jelenleg ez az összeg az intézményi térítési díj alapja.

**Indok:**

2019. január 01-.től volt az utolsó étkezési normaemelés. Az árak emelkedése indokol bizonyos mértékű korrekciót.

Az intézmény élelmiszer beszerzési árai a Közétkeztetési Kft közbeszerzéséhez kapcsolódtak 2019. augusztus 31.-ig. 2019. évben a Tivaszolg Kft. által lebonyolított közbeszerzési eljárás – egy cég kivételével – eredménytelennek lett nyilvánítva. Az élelmiszer beszerzések a Kft. ügyvezetője által egyeztetett, a mindenkori piaci árnál kedvezőbb, de a 2019. augusztus 31.-ig érvényben lévő árakhoz képest lényegesen magasabb árakon történik.

Mellékeltem egy számítást az alapvető élelmiszer csoportok árának százalékos emelkedéséről. Az emelkedés átlagos mértéke 26,5 %.

**Törvényi kötelezettség 37/2014. (IV. 30.) EMMI rendelet** (a közétkeztetésre vonatkozó táplálkozás-egészségügyi előírásokról**) 1. sz. mellékletében meghatározott élelmi anyagok biztosítása.**

Ez alapján mellékeltem egy 10 napos minta étrendet, és a hozzá kapcsolódó nyersanyagszámítást, mely számítás a 2019. augusztus 31-ig alkalmazott közbeszerzési árak és a jelenlegi árakkal számolt élelmiszer költséget veti össze. A számításból kiderül, hogy a 20 %-os nyersanyag norma emelés reálisnak mondható és szintre hozza az élelmezés költségeit, de nem nyújt fedezetet a 2020. évi emelkedésekre, mely valószínűsíthető a beszállítókkal történt egyeztetés alapján.

Kérem a fenntartót, hogy indokaimat áttekintve járuljon hozzá a bölcsődei étkezési norma 20%-al történő emeléséhez.”

**Az intézményvezető által leveléhez csatolt mellékletek az előterjesztés 1. mellékletét képezik.**

**A Bölcsőde intézményvezetője, élelmezésvezetője és a Városi Kincstár gazdasági vezetője által levezetett számítások alapján így a térítési díj emelés 298 Ft-ról 358 Ft-ra történő emelést eredményezne.**

**I.2. A Tiva-Szolg Nonprofit Kft. kérelme a normaemelés vonatkozásában az alábbi:**

„A közétkeztetésre vonatkozó táplálkozás – egészségügyi előírásokról szóló 37/2014 (IV.30) számú EMMI rendelet a közétkeztetésre vonatkozó táplálkozás – egészségügyi előírásokról, 2015. január 1-én lépett hatályba.

A rendelet meghatározza korcsoportonkénti bontásban az 1 főre, 1 étkezés során biztosítandó ételek mennyiségét, az ételsorok változatosságát, a naponta biztosítandó élelmiszereket, élelmiszer csoportokat.

A fenti számú rendelet 7.§ 4. bek. előírja, pl. „ Napi háromszori étkezés szolgáltatás esetén egy főre biztosítandó legalább ,

a) két adag zöldség – ide nem értve a burgonyát – vagy gyümölcs, ezekből legalább egy adag nyers formában,

b) két adag gabona alapú élelmiszer, melyből legalább egy adagnak teljes kiőrlésűnek kell lennie.”

Norma rendezést 2019. január 1.-én hajtottunk végre, átlagosan 5 % mértékben.

A naponta kötelezően biztosítandó élelmiszereket maradéktalanul megkapják az étkezők, minden korcsoportban.

A rendelet sok új, /reform/ nyersanyag, valamint friss zöldség-és gyümölcs felhasználását követeli meg, amelyek lényegesen többe kerülnek, mint a hagyományos alapanyagok /így pl. a bulgur, kuszkusz, köles stb./, de a teljes kiőrlésű gabonafélékből készült kenyerek, pékáruk árai is jóval magasabbak a búzalisztből készült termékeknél.

A 2019-2020. évi közbeszerzési eljárás lefolytatásakor szembesültünk azzal a ténnyel, hogy, hogy a 2018. évi beszerzésekhez képest a naponta felhasznált nyersanyagok átlagosan 30 %-kal emelkedtek (tej, sajtok, joghurt, zöldségek). Jelenleg a beszállítók további áremelést prognosztizálnak.

A fenti okokra való hivatkozással kérem Önt, és a Képviselő Testületet, mint tulajdonost, a norma rendezéséhez az alábbiak szerint ***2020. január 1.-től*** hozzájárulni szíveskedjenek!

|  |  |  |  |
| --- | --- | --- | --- |
| **Megnevezés** | **Jelenleg norma (Ft)** | **Új norma (Ft)** | **%** |
| Óvoda | 254 | 330 | 30 |
| Ált.Isk. 3x-i étk. | 317 | 412 | 30 |
| 2x-i étk. | 265 | 345 | 30 |
| menza | 200 | 260 | 30 |
| Középiskola kollégium | 635 | 826 | 30 |
| Középiskola menza | 255 | 332 | 30 |
| Felnőtt ebéd | 230 | 299 | 30 |

A nyersanyag norma ÁFA nélkül, forintban van meghatározva!

***Az Önkormányzat által fizetendő térítési díjak meghatározására a 2015. január 1-től hatályos nyersanyag norma + 100 % térítési díjat javaslom továbbra is érvényesíteni.***

Kérésemet az alábbiakkal támasztom alá:

***A közhasznú*** tevékenység nettó bevételei

|  |  |  |  |  |
| --- | --- | --- | --- | --- |
|  | ***Közhasznú bevételek (e. Ft)*** | | | |
|  | *2016 év* | *2017.év* | *2018.év* | *2019.terv adat* |
| Kincstár | 112 221 | 113 783 | 111 220 | 114 739 |
| Magiszter | 62 795 | 61 005 | 62 949 | 62 535 |
| Szünidei étk. | 38 172 | 39 043 | 35 796 | 35 081 |
| Öszesen: | 213 188 | 213 831 | 209 965 | 212 355 |

|  |  |  |  |  |
| --- | --- | --- | --- | --- |
|  | ***Közhasznú kiadások (e. Ft***) | | | |
|  | *2016.év* | *2017.év* | *2018.év* | *2019. terv adat* |
| Bér-és járulék | 89 793 | 108 389 | 93 132 | 115 740 |
| Alapanyag | 107 756 | 111 919 | 115 200 | 139 932 |
| Egyéb ktsg | 30 940 | 31 738 | 12 670 | 12 923 |
| Öszesen: | 228 489 | 252 046 | 221 002 | 268 595 |

A fenti táblázatból is látszik, hogy az Önkormányzat által rezsi költségként eddig is elismert nyersanyag norma +100% nem nyújt fedezetet a gyermekétkeztetés kapcsán felmerülő költségek fedezésére, a dolgozók központi béremelésére, valamint a bérfeszültségek feloldására.

A szünidei étkeztetés normatívája sem fedezi az alapanyag költségeket, sőt a táblázatban is látható, hogy az ebből származó bevételeink csökkennek, ezzel szemben az alapanyagok ára növekszik. Ezen esetben is a szünidei étkeztetés normájának 30%-os emelését kérjük.

A nyersanyagnorma 30 %-os emelésének megjelenítése az Önkormányzat által fizetendő térítési díjakban, nagyban hozzájárulna a Kft eredményesebb gazdálkodásához, a minimálbér, és a szakmunkás bérminimum rezsi költségben való elismeréséhez.

***A Kft. által alkalmazható élelmezési térítési díjak:***

(ÁFA nélkül, forintban meghatározva)

|  |  |  |  |  |
| --- | --- | --- | --- | --- |
| Ssz. | Intézmény | Élelmezési nyersanyag-norma | Önkormányzat által fizetendő térítési díj | Hatályba lépés időpontja |
| 1. | Óvoda | 330 | 660 | 2020.01.01. |
| 2. | Általános iskola napközi, napi háromszori étkezés | 412 | 824 | 2020.01.01. |
| 3. | Általános iskola napi kétszeri étkezés | 345 | 690 | 2020.01.01. |
| 4. | Általános iskola menza | 260 | 520 | 2020.01.01. |
| 5. | Középiskola kollégium | 826 | 1652 | 2020.01.01. |
| 6. | Középiskola menza | 332 | 664 | 2020.01.01. |
| 7. | Vendégebéd | 299 | 780 | 2020.01.01. |

A fentiek alapján kérem, szíveskedjenek kérelmemet felülvizsgálni és a nyersanyag norma, valamint az Önkormányzat által fizetendő térítési díjakat 2019. január 1.-től meghatározni!”

Fentiek alapjánagyermekétkeztetés nyersanyagköltségének jelenlegi és 2020. évi várható kiadásaira tekintettel, a tárgyidőszaki folyamatok **indokolják a normaemelést**.

A **gyermekétkeztetésre vonatkozó táplálkozás-egészségügyi előírásokról szóló jogszabálynak** való **megfelelőség érdekében - javaslom,** hogy a Tiszavasvári Bölcsőde és a Közétkeztetési Kft. kérelmét **támogassa** a Képviselő-testület azzal, hogy, **fogadja el a térítési díjak 2020. február 1. napjától történő egységes 20 %-os emelését.**

**II. Jogszabályi háttér**

A rendelet normaszövegében nem kerül külön felsorolásra, az önkormányzat által az óvodában, ill. iskolai napköziben biztosított étkeztetés, mivel az ugyan önkormányzati feladat, de nem gyermekjóléti ellátás. A gyermekjóléti ellátások a Gyvt. alapján az alábbiak:

A **Gyvt. 15. § (2)-(3) bekezdése** értelmében a személyes gondoskodás keretébe tartozó gyermekjóléti alapellátások:

*„(2) A személyes gondoskodás keretébe tartozó gyermekjóléti alapellátások:*

*a) a gyermekjóléti szolgáltatás,*

*b) a gyermekek napközbeni ellátása,*

*c) a gyermekek átmeneti gondozása,*

*d) gyermekek esélynövelő szolgáltatásai.*

*(3) A személyes gondoskodás keretébe tartozó gyermekvédelmi szakellátások:*

*a) az otthont nyújtó ellátás,*

*b)az utógondozói ellátás,*

*c)a területi gyermekvédelmi szakszolgáltatás.”*

**Gyvt. 21. §**

*„(1) Természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére*

*a)a bölcsődében, mini bölcsődében,*

*b) az óvodában,*

*c) a nyári napközis otthonban,*

*d) az általános és középiskolai kollégiumban, az itt szervezett externátusi ellátásban,*

*e) az általános iskolai és – ha önkormányzati rendelet kivételével jogszabály másképpen nem rendelkezik – a középfokú iskolai menzai ellátás keretében,*

*f) a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az a)–f) pontban foglaltak a továbbiakban együtt: intézményi gyermekétkeztetés],*

*g)a 21/C. §-ban foglaltak szerint a bölcsőde, mini bölcsőde és az óvoda zárva tartása, valamint az iskolában az Nktv. 30. § (1) bekezdése szerinti nyári szünet és az Nktv. 30. § (4) bekezdése szerinti tanítási szünetek időtartama alatt (a továbbiakban együtt: szünidei gyermekétkeztetés).*

*(2) Az intézményi és a szünidei gyermekétkeztetés biztosítására kötelezett önkormányzat e feladatának ellátásához a közigazgatási területén kívülről érkező gyermek, tanuló lakóhelye szerinti önkormányzattól hozzájárulást kérhet.”*

**Gyvt. 21/A. §**

*„(1) Ha a szülő, törvényes képviselő eltérően nem rendelkezik, az intézményi gyermekétkeztetés keretében a nem bentlakásos intézményben*

*a)a bölcsődében, mini bölcsődében bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,*

*b) a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést*

*kell biztosítani.*

*(2) Intézményi gyermekétkeztetésben részesülhet az iskolában az a tanuló is, aki a napközit nem veszi igénybe. Az étkezések közül az ebéd külön is igényelhető.*

*(3) Az (1) bekezdés szerinti gyermekétkeztetést biztosítja*

*a) a települési önkormányzat*

*aa)az általa fenntartott bölcsődében, mini bölcsődében és óvodában, továbbá*

*ab)a közigazgatási területén a tankerületi központ, valamint az állami szakképzési és felnőttképzési szerv (e § alkalmazásában a továbbiakban együtt: köznevelési fenntartó) által fenntartott nem bentlakásos nevelési-oktatási intézményben,*

*b) az egyházi és a nem állami fenntartó az általa fenntartott nem bentlakásos intézményben,*

*c) a fenntartó az egyéb állami fenntartású nem bentlakásos intézményben.”*

**A rendelet mellékletét képező térítési díj azonban az alábbi jogszabályhely alapján az óvodai és iskolai étkeztetés vonatkozásában is megállapításra kerül:**

**Gyvt. 146. §**

*„(1) Ha e törvény másként nem rendelkezik, a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért, valamint a gyermekétkeztetésért térítési díjat kell fizetni.”*

**Gyvt. 147. §**

***„****(1)A fenntartó jogszabályban meghatározottak szerint megállapítja a 146. § (1) bekezdése szerinti ellátások intézményi térítési díját, amely – a gyermekétkeztetés kivételével – a szolgáltatási önköltség és a központi költségvetésről szóló törvényben biztosított támogatás különbözete.*

*(2)A bölcsőde, mini bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan.*

*(3) A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.*

*(4) A fenntartó az intézményi térítési díjat az (1) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.”*

**Gyvt. 148. §**

*„(1) A kötelezett által fizetendő térítési díj összegét (a továbbiakban: személyi térítési díj) az intézményvezető, a szolgáltatást vezető vagy a működtető (a továbbiakban együtt: intézményvezető) konkrét összegben állapítja meg.*

*(2)A bölcsődében, mini bölcsődében nyújtott bölcsődei ellátás esetében az intézményvezető a 151. § (4) bekezdés alapján megállapítja a bölcsődei ellátás keretében biztosított gyermekétkeztetésre vonatkozó személyi térítési díjat, valamint emellett – a fenntartó döntésétől függően – a bölcsődei ellátás keretében nyújtott gondozásra is megállapíthat személyi térítési díjat.”*

**A Gyvt. 149. §-ában** foglaltak értelmében **térítésmentesen kell biztosítani** a 40. § (1)-(3) bekezdés (gyermekjóléti szolgálat, gyermekjóléti központ) szerinti gyermekjóléti szolgáltatást, amely esetben **intézményi térítési díjat sem kell megállapítani. (Magasabb szintű jogszabály szövege a rendeletben nem ismételhető meg.)**

A Gyvt. 151. § (3) bekezdése értelmében a **gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.**

Az intézményvezető jelenlegi kérelme **a gyermekfelügyelet térítési díját nem érinti, az annak keretében igénybe vehető gyermekétkeztetés térítési díját azonban igen.**

**III. Összegzés:**

Az intézményi térítési díjat a Gyvt. **146. § (1) bekezdésében foglalt ellátásoknál**- kivéve gyermekétkeztetés - a Gyvt. 147. (1) bekezdésében foglaltak szerint kell megállapítani. A **gyermekétkeztetés térítési díját a 151. § (3) bekezdése szerint. A Gyvt. 147. § (2) bekezdésében foglaltak értelmében a bölcsőde esetén külön kerül megállapításra a "gondozásért" fizetendő és "gyermekétkeztetésért" fizetendő térítési díj.** A 328/2011. (XII. 29.) Korm. rendelet 5. §-a határozza meg, hogy mely ellátást kell gondozási órára, ellátási napra, illetve ellátási hónapra tekintettel megállapítani. Így a napközbeni gyermekfelügyelet intézményi térítési díját gondozási órára, míg a napközbeni ellátások, ezen belül a bölcsőde intézményi térítési díját ellátási napra kell megállapítani.

**A 328/2011. (XII.29.) Korm. rendelet** 9. § (2) bekezdése alapján, ha a bölcsődében a gondozásért **külön nem kívánnak személyi térítési díjat megállapítani, az intézményi térítési díj összegét nullában kell meghatározni és írásban dokumentálni.** Önkormányzat esetén a rendeletben kell megállapítani, hogy ez az összeg nulla.

A **Gyvt. 149. §-ában** meghatározza azokat az ellátásokat, melyeket **térítésmentesen kell biztosítani** (a 40. § (1)-(3) bekezdés (**gyermekjóléti szolgálat, gyermekjóléti központ**). Ebben a felsorolásban **a bölcsőde nem szerepel, így annak ellenére, hogy az ellátás térítésmentesen biztosított, annak szerepelnie kell a rendeletben, 0,-Ft megjelöléssel,** míg a törvény által térítésmentes szolgáltatásként megjelölt gyermekjóléti szolgálat és gyermekjóléti központ esetében ilyen formában nem került megjelölésre a térítési díj.

A rendeletben szükséges **megbontani** az étkezésért fizetendő térítési díjat az egyes étkezések díjainak feltüntetésével. Erre azért van szükség, mert az **időszakos gyermekfelügyeletet igénybevevő szülő esetenként nem a teljes napi étkezésért fizet, csak a ténylegesen igénybevett étkezés díját kell megtérítenie.**

Fentiek alapjánagyermekétkeztetés nyersanyagköltségének jelenlegi és 2020. évi várható kiadásaira tekintettel, a tárgyidőszaki folyamatok **indokolják a normaemelést**.

**Javaslom a Képviselő-testületnek, hogy fogadja el a térítési díjak 2020. február 1. napjától történő 20%-os emelését.**

**IV. A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló rendelet megalkotásáról szóló rendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.*

*A (2) bekezdése szerint a hatásvizsgálat során vizsgálni kell:*

*a) a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b) a jogszabály megalkotásának szükségességét, a jogalkotás elmaradásának várható következményeit, és*

*c) a jogszabály alkalmazásához szükséges személyi, szervezeti, tárgyi és pénzügyi feltételeket.*

**A fentiek alapján a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló rendelet módosításáról” szóló rendeletről – az előzetes hatásvizsgálata tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

**1.1.** A rendelet módosításának **társadalmi, gazdasági:** A gyermekétkeztetés nyersanyagköltségének jelenlegi és 2020. évi várható kiadásaira tekintettel, a tárgyidőszaki folyamatok indokolják a normaemelést. A normaemeléssel növekszik a gyermekétkeztetést igénybe vevő családok, valamint az önkormányzat kiadása.

**1.2.** A rendelet módosításának **költségvetési hatása:** A Szolgáltató Kft.-vel kötött közétkeztetési megállapodás értelmében az étkeztetés ellenértéke a nyersanyagnorma plusz még a nyersanyagnorma 100 %-a, mint rezsiköltség. Mivel megemelkedik a nyersanyagnorma mértéke - ami a rezsiköltség alapja is -, az önkormányzat költségei is emelkednek.

A kedvezményes, illetve ingyenes étkezők nagy számára tekintettel, az önkormányzatnak szintén fizetési kötelezettsége keletkezik az emeléssel, tekintve, hogy ezen étkezésre jogosultak vonatkozásában az önkormányzat fizet, bevétel nem keletkezik térítési díjakból.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással és rendeletalkotással érintett tárgyban nem realizálható.

**3. Az adminisztratív terheket befolyásoló hatása:**

A módosítás nem jelent többletfeladatot az önkormányzati ügyintézés végrehajtó folyamatában.

**4. A jogszabály megalkotásának szükségessége, a jogalkotás elmaradásának várható következményei:**

Az Gyvt.-ben lévő felhatalmazása alapján az önkormányzatnak rendeletalkotási kötelezettsége van a gyermekétkeztetés és a személyes gondoskodást nyújtó ellátások térítési díjai vonatkozásában. A fenntartónak meg kell állapítani az intézményi térítési díjakat, jelen módosítással ennek a kötelezettségünknek teszünk eleget. A módosítás elmaradása esetén a Szabolcs-Szatmár-Bereg Megyei Kormányhivatal törvényességi észrevételt tehetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak.

**Az önkormányzati rendeletekhez indokolási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**


**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.


Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.


Tiszavasvári, 2019. december 11.


**Ostorháziné dr. Kórik Zsuzsanna**

**jegyző**

****

****

****

****

**RENDELET TERVEZET**

**Tiszavasvári Város Önkormányzata Képviselő-testületének**

**……/2019. (…...) önkormányzati rendelete**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.29.) önkormányzati rendelet módosításáról**

A gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében, és a 1. § (1) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva - a Szervezeti és Működési Szabályzatról szóló 1/2019. (II.1.) önkormányzati rendelet 4. melléklet 1. 22. pontja, valamint 1. 24. pontja által biztosított véleményezési jogkörében illetékes Pénzügyi és Ügyrendi Bizottság, és az 5. melléklet 1.9. pontja által biztosított véleményezési jogkörében illetékes Szociális és Humán Bizottság véleményének kikérésével − a következőket rendeli el:

1. § A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.29.) önkormányzati rendelet 1. és 2. melléklete helyébe jelen rendelet 1. és 2. melléklete lép**.**

2.§ Jelen a rendelet 2020. február 1. napján lép hatályba.

Tiszavasvári, 2019. december …….

**Szőke Zoltán Ostorháziné dr. Kórik Zsuzsanna**

**polgármester jegyző**

A rendelet kihirdetve: 2019. ……………...

**Ostorháziné dr. Kórik Zsuzsanna**

**jegyző**

**1. melléklet**

**a ……/2019. (…….) önkormányzati rendelethez**

**A Tiszavasvári Bölcsődében alkalmazandó térítési díjak**

1.**Tiszavasvári Bölcsőde**

1.1. A gondozásért fizetendő intézményi térítési díj összege: 0. - Ft/ellátási nap

1.2. A gyermekétkeztetésért fizetendő intézményi térítési díj összege:

1.2.1. reggeli étkezés - a napi energia szükséglet 14%-a 66 Ft

1.2.2. tízórai - a napi energia szükséglet 9%-a 43 Ft

1.2.3. ebéd - a napi energia szükséglet 42%-a 201 Ft

1.2.4. uzsonna - a napi energia szükséglet 10%-a 48 Ft

1.2.5.Összesen: 358 Ft

1.3 Az időszakos gyermekfelügyelet térítési díja összesen:

1.3.1. a felügyelet díja 127 Ft/gondozási óra, és

1.3.2. a gyermekek által igénybevett étkezés(ek) mindenkori, jelen rendelet szerinti bölcsődei étkezési térítési díj.

Fent meghatározott díjak a fizetendő díjakat tartalmazzák, az intézmény alanyi mentessége miatt ÁFA fizetés nem merül fel.

**2. melléklet**

**a ……/2019. (…….)önkormányzati rendelethez**

**A gyermekétkeztetésért fizetendő intézményi térítési díjak**

1. óvodában 305 Ft + Áfa

2. általános iskolában napközi, napi háromszori étkezés 380 Ft + Áfa

3. általános iskolában napi kétszeri étkezés: 318 Ft + Áfa

4. általános iskolában menza 240 Ft + Áfa

5. középiskolai menza 306 Ft + Áfa

6. középfokú iskolai kollégiumi ellátás 762 Ft + Áfa

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról** **szóló …/2019. (……..) önkormányzati rendelet indokolása**

**1. Általános indokolás**

1. Jelen módosítást a **gyermekétkeztetést biztosító intézménynek**, valamint **gazdálkodó szervezetnek** a gyermekjóléti, gyermekvédelmi személyes gondoskodást nyújtó ellátások **térítési díjának emelése iránti kérelme indokolja**.

**2. Részletes indokolás**

1.§

A gyermekétkeztetés biztosítása az önkormányzat kötelező feladatai közé tartozik, melyet a Közétkeztetési Kft. és a gyermekek napközbeni ellátása – bölcsőde - tekintetében a Tiszavasvári Bölcsőde útján biztosít az önkormányzat.

A **gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) 29. § (1)-(2)** bekezdésében foglaltak értelmében: **A fenntartó önkormányzat** a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról **rendeletet alkot**.

(2) Ha törvény másként nem rendelkezik, **a fenntartó önkormányzat rendeletben szabályozza**

a) az önkormányzat által biztosított személyes gondoskodás formáit,

b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,

c) az intézményvezető hatáskörében - külön eljárás nélkül - biztosítható ellátásokat,

d) az ellátás megszűnésének eseteit és módjait,

**e) a fizetendő térítési díjak mértékét, csökkentésének és elengedésének eseteit, módjait.**

A rendelet normaszövegében nem kerül külön felsorolásra, az önkormányzat által az óvodában, ill. iskolai napköziben biztosított étkeztetés, mivel az ugyan önkormányzati feladat, de nem gyermekjóléti ellátás. A gyermekjóléti ellátások a Gyvt. alapján az alábbiak:

A **Gyvt. 15. § (2)-(3) bekezdése** értelmében a személyes gondoskodás keretébe tartozó gyermekjóléti alapellátások:

a) a gyermekjóléti szolgáltatás,

b) **a gyermekek napközbeni ellátása, (bölcsőde)**

c) a gyermekek átmeneti gondozása. (családok átmeneti otthona)

(3) A személyes gondoskodás keretébe tartozó gyermekvédelmi szakellátások:

a) az otthont nyújtó ellátás,

b) az utógondozói ellátás,

c) a területi gyermekvédelmi szakszolgáltatás.

**A Gyvt. 21. §** (1) bekezdésében foglaltak alapján:

**„…21. §** (1) Természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére

*a)* a bölcsődében, mini bölcsődében,

*b)* az óvodában,

*c)* a nyári napközis otthonban,

*d)* az általános és középiskolai kollégiumban, az itt szervezett externátusi ellátásban,

*e)* az általános iskolai és - ha önkormányzati rendelet kivételével jogszabály másképpen nem rendelkezik - a középfokú iskolai menzai ellátás keretében,

*f)* a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az *a)-f)* pontban foglaltak a továbbiakban együtt: intézményi gyermekétkeztetés],

*g)* a 21/C. §-ban foglaltak szerint a bölcsőde, mini bölcsőde és az óvoda zárva tartása, valamint az iskolában az Nktv. 30. § (1) bekezdése szerinti nyári szünet és az Nktv. 30. § (4) bekezdése szerinti tanítási szünetek időtartama alatt (a továbbiakban együtt: szünidei gyermekétkeztetés)….”

**A rendelet mellékletét képező térítési díj azonban az alábbi jogszabályhely alapján az óvodai és iskolai étkeztetés vonatkozásában is megállapításra kerül:**

**A Gyvt. 146. §** (1) Ha e törvény másként nem rendelkezik, a személyes gondoskodást nyújtó gyermekjóléti alapellátás keretében biztosított **gyermekek napközbeni ellátásáért** és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért, valamint a **gyermekétkeztetésért térítési díjat kell fizetni….”**

**147. §** (1) A **fenntartó jogszabályban meghatározottak szerint megállapítja a 146. § (1) bekezdése szerinti** ellátások **intézményi térítési díját**, amely - a **gyermekétkeztetés kivételével** - a **szolgáltatási önköltség és a központi költségvetésről szóló törvényben biztosított támogatás különbözete.**

(2) A **bölcsőde**, mini bölcsőde esetében az **intézményi térítési díjat** **külön meg kell határozni** a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: **gondozására**), valamint **a 151. § (3) bekezdésében foglaltak szerint a gyermekétkeztetésre** vonatkozóan.

(3) A **szolgáltatási önköltséget** a tárgyévre tervezett adatok alapján a **tárgyév április elsejéig kell megállapítani.** A szolgáltatási önköltség **év közben egy alkalommal korrigálható**, ha azt a **tárgyidőszaki folyamatok indokolják.**

(4) A fenntartó az intézményi térítési díjat az (1) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.

**148. §** (1) A **kötelezett által fizetendő térítési díj összegét** (a továbbiakban: **személyi térítési díj**) az **intézményvezető**, a szolgáltatást vezető vagy a működtető (a továbbiakban együtt: intézményvezető) **konkrét összegben állapítja meg.**

(2) A bölcsődében, mini bölcsődében nyújtott bölcsődei ellátás esetében az intézményvezető a 151. § (4) bekezdés alapján megállapítja a bölcsődei ellátás keretében biztosított gyermekétkeztetésre vonatkozó személyi térítési díjat, valamint emellett - a fenntartó döntésétől függően *-* a **bölcsődei ellátás keretében nyújtott gondozásra is megállapíthat személyi térítési díjat.**

**A Gyvt. 149. §-ában** foglaltak értelmében **térítésmentesen kell biztosítani** a 40. § (1)-(3) bekezdés (gyermekjóléti szolgálat, gyermekjóléti központ) szerinti gyermekjóléti szolgáltatást, amely esetben **intézményi térítési díjat sem kell megállapítani. (Magasabb szintű jogszabály szövege a rendeletben nem ismételhető meg.)**

A Gyvt. 151. § (3) bekezdése értelmében a **gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.**

Az intézményvezető jelenlegi kérelme **a gyermekfelügyelet térítési díját nem érinti, az annak keretében igénybe vehető gyermekétkeztetés térítési díját azonban igen.**

Az intézményi térítési díjat a Gyvt. **146. § (1) bekezdésében foglalt ellátásoknál**- kivéve gyermekétkeztetés - a Gyvt. 147. (1) bekezdésében foglaltak szerint kell megállapítani. A**gyermekétkeztetés térítési díját a 151. § (3) bekezdése szerint. A Gyvt. 147. § (2) bekezdésében foglaltak értelmében a bölcsőde esetén külön kerül megállapításra a "gondozásért" fizetendő és "gyermekétkeztetésért" fizetendő térítési díj.**A 328/2011. korm. rendelet 5. §-a határozza meg, hogy mely ellátást kell gondozási órára, ellátási napra, illetve ellátási hónapra tekintettel megállapítani. Így a napközbeni gyermekfelügyelet intézményi térítési díját gondozási órára, míg a napközbeni ellátások, ezen belül a bölcsőde intézményi térítési díját ellátási napra kell megállapítani.

Amennyiben a fenntartó úgy dönt, hogy **nem kér a gondozásért térítési díjat, abban az esetben is ki kell számolnia a gondozásra is az intézményi térítési díjat. Ha a fenntartó nem kíván térítési díjat szedni a gondozásért, akkor az intézményi térítési díjat nullában kell meghatároznia a gondozás esetében**. **A 328/2011. (XII.29.) Korm. rendelet** 9. § (2) bekezdése alapján, ha a bölcsődében a gondozásért **külön nem kívánnak személyi térítési díjat megállapítani, az intézményi térítési díj összegét nullában kell meghatározni és írásban dokumentálni.** Önkormányzat esetén a rendeletben kell megállapítani, hogy ez az összeg nulla.

A **Gyvt. 149. §-ában** meghatározza azokat az ellátásokat, melyeket **térítésmentesen kell biztosítani** (a 40. § (1)-(3) bekezdés (**gyermekjóléti szolgálat, gyermekjóléti központ**). Ebben a felsorolásban **a bölcsőde nem szerepel, így annak ellenére, hogy az ellátás térítésmentesen biztosított, annak szerepelnie kell a rendeletben, 0,-Ft megjelöléssel, míg a törvény által térítésmentes szolgáltatásként megjelölt gyermekjóléti szolgálat és gyermekjóléti központ esetében ilyen formában nem került megjelölésre a térítési díj**.

A rendeletben szükséges megbontani az étkezésért fizetendő térítési díjat az egyes étkezések díjainak feltüntetésével. Erre azért van szükség, mert az **időszakos gyermekfelügyeletet igénybevevő szülő esetenként nem a teljes napi étkezésért fizet, csak a ténylegesen igénybevett étkezés díját kell megtérítenie.**

Fentiek alapjánagyermekétkeztetés nyersanyagköltségének jelenlegi és 2020. évi várható kiadásaira tekintettel, a tárgyidőszaki folyamatok **indokolják a normaemelést**.

A **gyermekétkeztetésre vonatkozó táplálkozás-egészségügyi előírásokról szóló jogszabálynak** való **megfelelőség érdekében - javaslom,** hogy a Tiszavasvári Bölcsőde és a Tiva-Szolg Kft. kérelmét **támogassa a Képviselő-testület** akként, hogy **fogadja el a térítési díjak 2020. február 1. napjától történő 20 %-os emelését.**

**2. §**

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Erre tekintettel a **hatályba lépés időpontjaként** a folytonosság megteremtése érdekében **2020. február 1. napját javaslom.**