**ELŐTERJESZTÉS**

Tiszavasvári Város Önkormányzata Képviselő-testületének

**2019. december 16. napján** tartandó rendes

ülésére

**Az előterjesztés tárgya:** **a Tiszavasvári Sportegyesületnek nyújtandó, kizárólag működési célra fordítható támogatás**

**Melléklet:** 2 db

**Az előterjesztés előadója:** Szőke Zoltán polgármester

**Az előterjesztés témafelelőse:** Palló Tamás köztisztviselő

**Ügyiratszám**: TPH/1712/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja alapján |
| Szociális és Humán Bizottság | SZMSZ 5. melléklet 1.9. pontja alapján |

Egyéb megjegyzés:

…………………………………………………………………………………….……………………………………………………………………………………………………………….

Tiszavasvári, 2019. december 12.

**Palló Tamás**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Palló Tamás

**ELŐTERJESZTÉS**

**-a Képviselő-testülethez-**

**a Tiszavasvári Sportegyesületnek nyújtandó, kizárólag működési célra fordítható támogatásról**

**Tisztelt Képviselő-testület!**

Tiszavasvári Város Önkormányzata Képviselő-testületének az önkormányzat 2019. évi költségvetéséről szóló 4/2019. (II.19.) önkormányzati rendeletében 6.000.000 forint összegű, működési célra fordítható támogatást irányzott elő a Tiszavasvári Sportegyesület részére 2019. évben.

Nácsa Balázs, a Tiszavasvári Sportegyesület elnöke, hivatalomhoz 2019. november 27. napján érkezett levelében az önkormányzat további támogatását kérte. Az előterjesztés 1. mellékletét képező támogatási kérelemben látható, hogy a kért támogatás összege 4.000.000 forint.

Válaszlevelemben kértem arra, hogy a megalapozott döntés meghozatala érdekében tájékoztasson arról, milyen nem várt költségek merültek fel az idei évben, amely indokolja az egyesület további támogatását.

A TSE elnökének a támogatást indokoló levele, mely hivatalomhoz 2019. december 10. napján érkezett, az előterjesztés 2. mellékletét képezi.

Az indoklás alapján javaslom a Tisztelt Képviselő-testületnek, hogy támogassa a Tiszavasvári Sportegyesületet.

**Kérem a Tisztelt Képviselő-testületet az előterjesztés megtárgyalására és a határozat- tervezet elfogadására.**

Tiszavasvári, 2019. december 12.


**Szőke Zoltán**

**polgármester**

**Az előterjesztés 1. sz. melléklete:**



**Az előterjesztés 2. sz. melléklete:**



**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**…/2019. (XII.16.) Kt. számú**

**határozata**

**a Tiszavasvári Sportegyesületnek nyújtandó, kizárólag működési célra fordítható támogatásról**

Tiszavasvári Város Önkormányzata Képviselő-testülete a Tiszavasvári Sportegyesületnek nyújtandó, kizárólag működési célra fordítható támogatásról szóló előterjesztést megtárgyalta és az alábbiakról dönt:

1. 4.000.000 forint, kizárólag működési célra fordítható támogatást biztosít a Tiszavasvári Sportegyesület részére a határozat mellékletében foglalt támogatási szerződésben meghatározottak szerint.
2. Felkéri a polgármestert, hogy Tiszavasvári Város Önkormányzata Képviselő-testületének az önkormányzat 2019. évi költségvetéséről szóló 4/2019. (II.19.) önkormányzati rendelete 10. § (2) a) pontja alapján biztosítsa a költségvetési előirányzatot a támogatás fedezetére.
3. Felkéri a polgármestert, hogy tájékoztassa a Tiszavasvári Sportegyesület elnökét a Képviselő-testület döntéséről.

**Határidő:** azonnal **Felelős:** Szőke Zoltán

polgármester

**…/2019. (XII.16.) Kt. számú határozat melléklete:**

**Támogatási szerződés**

amely létrejött egyrészről a

név: **Tiszavasvári Város Önkormányzata**

székhely: **4440 Tiszavasvári, Városháza tér 4.**

képviseli: **Szőke Zoltán polgármester**

mint támogató (továbbiakban: **Támogató**)

másrészről a

név: **Tiszavasvári Sportegyesület**

székhely: **4440 Tiszavasvári, Városháza tér 4.**

képviseli: **Nácsa Balázs**

számlaszáma: **68700016-10143557**

mint támogatott (továbbiakban: **Támogatott**)

között az alulírott napon és helyen, az alábbi feltételek mellett:

1. A szerződő felek rögzítik, hogy a Támogatottnak a Támogató Tiszavasvári Város Önkormányzata Képviselő-testületének **…/2019. (XII.16.) Kt. számú határozata alapján** **4.000.000 Ft** /azaz négymillió forint/ **összegű kizárólag működési célra fordítható támogatást biztosít a Labdarúgó és a Kézilabda Szakosztály működésének biztosítására,** mely támogatás a támogatottnál felmerülő általános forgalmi adóra is fedezetet nyújt.
2. A működési célra fordítható támogatási összeg átutalása egy összegben történik. A támogatási összeg átutalására jelen szerződés 6. pontjában meghatározott beszedési megbízásnak a Támogató részére való leadásától számított 8 napon belül kerül sor.
3. Támogatott vállalja, hogy
4. az államháztartásról szóló 2011. évi CXCV. törvény (a továbbiakban: Áht.) 53. §-a, valamint az államháztartásról szóló törvény végrehajtásáról szóló 368/2011. (XII.11.) Korm. rendelet (a továbbiakban: Ávr.) 93. §-ában foglaltak szerint **2020. szeptember 30. napjáig** teljes körű, összesített **pénzügyi elszámolást és szakmai beszámolót készít** Tiszavasvári Város Önkormányzatának Képviselő-testülete (4440 Tiszavasvári, Városháza tér 4.) részére. Jelen pontban foglalt kötelezettség megszegése súlyos szerződésszegésnek minősül, melynek bekövetkezése esetén a Támogató a szerződéstől való elállásra jogosult.
5. A fel nem használt támogatási összeget a Támogatott köteles beszámoló leadásával egyidejűleg (2020. szeptember 30-ig) visszautalni az önkormányzat számára.
6. a cél szerinti tevékenységgel kapcsolatos minden szerződést, számlát, bizonylatot és más okiratot legalább 8 évig megőriz, s lehetővé teszi, hogy a Támogató azokba betekintsen.
7. A Támogatott köteles a támogatás teljes összegét haladéktalanul, de legkésőbb 8 napon belül visszautalni Tiszavasvári Város Önkormányzata OTP Bank Nyrt.-nél vezetett 11744144-15404761 számú számlájára az alábbi esetekben:
8. a Támogatott a támogatási összeget nem a Labdarúgó és Kézilabda Szakosztály működésének biztosítására használja fel
9. a Támogatott a szakmai és pénzügyi beszámolók elkészítését elmulasztotta, illetve a 3. a) pontban említett határidőn túl nyújtotta be
10. a Támogatott a támogatási összeg felhasználását a szakmai és pénzügyi beszámolókban nem megfelelő módon igazolta
11. A Támogatott jelen szerződés aláírásával
12. kijelenti, hogy a szerződés aláírásakor nincs lejárt köztartozása, illetve lejárt köztartozására az illetékes hatóság fizetési könnyítést engedélyezett;
13. kijelenti, hogy nem áll csőd-, felszámolási vagy végelszámolási eljárás alatt;
14. tudomásul veszi, hogy azonnal köteles bejelenteni, ha a támogatási szerződés lejártáig ellene csőd-, felszámolási, vagy végelszámolási eljárás indul;
15. tudomásul veszi, hogy Támogató a jelen szerződés megszegésével kapcsolatban Támogatottal szemben felmerülő igényeit a szerződés megszegésével, ezen szerződés alapján azonnali beszedési megbízás útján érvényesíti.
16. Az Áht. 50/A §-ában foglaltak alapján a Támogatott vállalja, hogy valamennyi fizetési számlájára vonatkozóan, Tiszavasvári Város Önkormányzata javára szóló beszedési megbízás benyújtására vonatkozó felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére a követelés legfeljebb 35 napra való sorba állítására vonatkozó rendelkezéssel együtt.
17. A jelen szerződésben nem szabályozott kérdésekben a Polgári Törvénykönyv rendelkezései, valamint az államháztartásról szóló 2011. évi CXCV. tv. előírásai az irányadóak.
18. Az információs önrendelkezési jogról és az információszabadságról szóló 2011. évi CXII. tv. 1. sz. melléklet III. Gazdálkodási adatok 3. pontja alapján a Támogatott hozzájárulását adja, hogy Tiszavasvári Város Önkormányzata nyilvánosságra hozza a jelen szerződésbe foglalt adatokat.
19. A felek a Támogatási szerződésből eredő esetleges jogviták elintézésére megállapodnak abban, hogy elsősorban egymás között, nemperes eljárásban rendezik vitáikat, ennek eredménytelensége esetére kikötik a Nyíregyházi Járási Bíróság illetékességét.
20. A jelen szerződés egymással megegyező, három eredeti példányban készült. A szerződő felek a jelen szerződésben foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt írják alá.

Tiszavasvári, 2019. ……..…… Tiszavasvári, 2019. ……..………

|  |  |
| --- | --- |
| **Szőke Zoltán**  **Tiszavasvári Város Önkormányzata**  **Támogató** | **Nácsa Balázs**  **Tiszavasvári Sportegyesület**  **Támogatott** |

**Pénzügyi ellenjegyző: …………………………..**

Tiszavasvári, 2019. ………………